**भारत सरकार**

**रेल मंत्रालय**

**राज्‍य सभा**

**06.03.2020 के**

**अतारांकित प्रश्‍न सं. 1889 का उत्‍तर**

 **‘तेजस’ रेल सेवाओं का विस्तार कार्यक्रम**

**1889. डा॰ सत्यनारायण जटियाः**

**क्या रेल मंत्री यह बताने की कृपा करेंगे किः**

(क) ‘तेजस’ रेल सेवाओं का विस्तार कार्यक्रम का ब्यौरा क्या है और इनका विस्तार कहां से कहां तक किया जाएगा तथा इसकी मुख्य विशेषताएं क्या हैं;

(ख) वाराणसी और इन्दौर के बीच यात्री नई रेल सेवाएं कब से शुरू की गई हैं और इस सेवा के साप्ताहिक दिन कौन-कौन से हैं; और

(ग) उक्त रेल मार्ग पर अलग-अलग स्टेशनों के लिए विभिन्न श्रेणियों में आरक्षित सीटों की संख्या का ब्यौरा क्या है?

**उत्‍तर**

**रेल और वाणिज्‍य एवं उद्योग मंत्री (श्री पीयूष गोयल)**

(क) से (ग): एक विवरण सभा पटल पर रख दिया गया है।

\*\*\*\*\*

**‘**तेजस’ रेल सेवाओं का विस्तार कार्यक्रम के संबंध में 06.03.2020 को राज्‍य सभा में डा॰ सत्यनारायण जटिया के अतारांकित प्रश्‍न संख्‍या 1889 के भाग (क) से (ग) के उत्‍तर से संबंधित **विवरण।**

(क): इस समय, भारतीय रेल प्रणाली में चार जोड़ी तेजस एक्‍सप्रेस सेवाएं परिचालन में हैं। इनमें से दो अर्थात 22671/22672 चेन्‍नै एग्‍मोर-मदुरै जं. तेजस एक्‍सप्रेस और 22119/22120 छत्रपति शिवाजी महाराज टर्मिनस-करमाली तेजस एक्‍सप्रेस को भारतीय रेल द्वारा और जबकि अन्‍य दो यथा 82501/82502 लखनऊ-नई दिल्‍ली तेजस एक्‍सप्रेस और 82901/82902 मुंबई सेंट्रल-अहमदाबाद तेजस एक्‍सप्रेस को भारतीय रेलवे खानपान एवं पर्यटन निगम (आईआरसीटीसी) द्वारा चलाया जा रहा है। इसके अलावा, 2020-21 के केंद्रीय बजट में महत्‍वपूर्ण पर्यटन स्‍थलों को जोड़ने के लिए तेजस किस्‍म की गाड़ियां चलाने की घोषणा की गई है।

(ख): आईआरसीटीसी ने 20 फरवरी, 2020 और 23 फरवरी, 2020 से क्रमश: लखनऊ के रास्‍ते 82401/82402 वाराणसी-इंदौर एक्‍सप्रेस (सप्‍ताह में दो दिन) और प्रयागराज जंक्‍शन के रास्‍ते 82403/82404 वाराणसी-इंदौर एक्‍सप्रेस (साप्‍ताहिक) का वाणिज्यिक परिचालन शुरू कर दिया है।

(ग): गाड़ी संख्‍या 82401/82402 वाराणसी-इंदौर एक्‍सप्रेस (सप्‍ताह में दो दिन) और 82403/82404 वाराणसी-इंदौर एक्‍सप्रेस (साप्‍ताहिक) के लिए बुक किए गए यात्रियों की अनुमानित संख्‍या निम्‍नानुसार है :-

|  |  |  |
| --- | --- | --- |
| गाड़ी सं. | अवधि | बुक किए गए यात्रियों की संख्‍या |
| 82401/82402 | 20.02.2020 से 27.02.2020 तक | 3260 |
| 82403/82404 | 23.02.2020 से 27.02.2020 तक  | 977 |

\*\*\*\*\*